
	Παρουσίαση  βιβλίου

της Ελλάδας Σοφοκλέους
Έτσι ξαφνικά
Σπίτι της Κύπρου

Το Σπίτι της Κύπρου και οι Εκδόσεις Γαβριηλίδη παρουσιάζουν τη Δευτέρα 6 Μαρτίου 2017 και ώρα 20:00 το βιβλίο της Ελλάδας Σοφοκλέους  Έτσι ξαφνικά στο Σπίτι της Κύπρου, Ξενοφώντος 2Α, Σύνταγμα.
Για το βιβλίο θα μιλήσουν ο Δρ Κλείτος Ιωαννίδης, συγγραφέας, ερευνητής, Πρόεδρος της Φιλοσοφικής Εταιρείας Κύπρου και ο κ. Θεοδόσης Πυλαρινός, Ομότιμος καθηγητής λογοτεχνίας του Ιουνίου Πανεπιστημίου.  Αποσπάσματα από το βιβλίο θα διαβάσει o ηθοποιός Κλείτος Κωμοδίκης.
Η Ελλάδα Σοφοκλέους σπούδασε δημοσιογραφία στην Αθήνα. Επί σειρά ετών, εξέδιδε δύο μηνιαία τουριστικά περιοδικά, ενώ παράλληλα ήταν τακτική συνεργάτιδα σε εφημερίδες και περιοδικά. Δημοσίευσε αρκετά άρθρα και μελέτες για τον τουρισμό. Διετέλεσε γραμματέας της Εθνικής Εταιρείας Ελλήνων Λογοτεχνών Κύπρου και μέλος του Συμβουλίου του Μεσογειακού Συνδέσμου Δημοσιογράφων και Συγγραφέων Τουρισμού (OMJET). Είναι μέλος του Κυπριακού Κέντρου Συγγραφέων (PEN) και της Ένωσης Λογοτεχνών Κύπρου. Έχει εκδώσει τα βιβλία Όταν ο χρόνος κόπηκε στα δύο, Χάδι από βελούδο, Εξ αφορμής, Ανατολή: ένα ταξίδι των αισθήσεων, Τα ταξίδια μου και  Όταν ανθίζαν οι ανεμώνες.

Θα έγραφε το πιο δυνατό, το πιο συγκλονιστικό ρεπορτάζ στην καριέρα της! Την είχε κυριέψει η επιθυμία για επιστροφή. Ένιωθε ότι μια μεγάλη δύναμη την εξακόντιζε στα ύψη, την ωθούσε να παλέψει, να αντισταθεί, να νικήσει! Ήταν μια δύναμη που την έσπρωχνε όλο και πιο κο​ντά στην έξοδό της. Το μυαλό της έτρεχε μακριά και βιαζόταν. Βιαζόταν να καταγράψει τα γεγονότα, ενόσω ήταν ακόμα ζω​ντανά τα βιώματα, για να είναι όσο γίνεται περισσότερο πειστική κι αληθινή, να αγγίξει τον κόσμο, να συγκινήσει, να προβληματίσει, ακόμα και να ενοχλήσει! Ήταν τόσο συγκλονισμένη η ίδια, που ήθελε να μεταφέρει στους αναγνώστες της τον δικό της συγκλονισμό και τα δικά της δυνατά συναισθήμα​τα. Παράλληλα, την διακατείχε μια βαθύτερη επιθυμία να διαρρήξει το σκληρό κέλυφος των γύψινων συνειδήσεων ενός κόσμου που ζει βυθισμένος σ' ένα κλίμα αχαλίνωτου ευδαιμονισμού.

Η εκδήλωση πραγματοποιείται με τη στήριξη των Πολιτιστικών Υπηρεσιών του Υπουργείου Παιδείας και Πολιτισμού της Κύπρου.

